Blaze7451/Wiki-th-20250601 huggingface dataset:
หอแก้วมุกดาหาร

หอแก้วมุกดาหาร (Ho Kaeo Mukdahan) หรือหอแก้วมุกดาหารเฉลิมพระเกียรติกาญจนาภิเษก คือ หอสังเกตการณ์ที่มีความสูง 65.50 เมตร สร้างขึ้นใน พ.ศ. 2539 ในพระราชพิธีฉลองสิริราชสมบัติครบ 50 ปี 
หอแก้วมุกดาหาร ตั้งอยู่บนถนนมุกดาหาร - ดอนตาล ห่างจากอำเภอเมืองมุกดาหาร 2 กิโลเมตร เปิดให้เข้าชมทุกวัน เวลา 08.30 น. -16.30 น. บัตรเข้าชม เด็กคนละ 10 บาท ผู้ใหญ่คนละ 30 บาท ส่วนฐานของหอเป็นอาคารทรง 9 เหลี่ยม ตัวอาคารแบ่งออกเป็นส่วนต่าง ๆ ดังนี้
*ชั้นที่ 1 เป็นพิพิธภัณฑ์ศิลปะและวัฒนธรรม แสดงเครื่องมือเครื่องใช้ในการดำเนินชีวิตของชาวบ้าน
*ชั้นที่ 2 เป็นการจัดนิทรรศการประวัติศาสตร์และวัฒนธรรมของ 8 ชนเผ่าในจังหวัดมุกดาหาร ได้แก่
**ไทข่า
**ไทโส้
**ไทกะเลิง
**ชาวไทยอีสาน
**ไทญ้อ
**ไทแสก
**ไทกุลา
**ชาวภูไท
*ชั้นที่ 3-5 เป็นส่วนแกนของหอคอย
*ชั้นที่ 6 เป็นหอชมทัศนียภาพ 360 องศา
*ชั้นที่ 7 เป็นลูกแก้วมุกดาหาร ประดิษฐานพระพุทธรูปเนื้อเงินแท้ เรียกว่า พระพุทธนวมิ่งมงคลดาหาร และพระพุทธรูปประจำวันเกิด

**ลักษณะของหอแก้วมุกดาหาร**
หอแก้วมุกดาหาร เป็นหอคอยสูงที่ทันสมัยแห่งหนึ่ง และเป็นหนึ่งในสัญลักษณ์ของจังหวัดมุกดาหาร มีความสูงจากระดับพื้นดินถึงระดับหอชมทัศนียภาพ 50 เมตร และถึงยอดลูกแก้วมุกดาหาร 15 เมตร รวมความสูงทั้งสิ้น 65.50 เมตร  มีทั้งหมด 7 ชั้น
*ฐานหอแก้วมุกดาหาร มีลักษณะเป็นอาคาร 2 ชั้น ทรง 9 เหลี่ยม เส้นผ่าศูนย์กลาง 40 เมตร มีทางขึ้น 3 ทาง 
*แกนหอคอย ตั้งแต่ชั้น 3-5 สูง 39.6 เมตร มีช่องลิฟต์และบันไดเวียนสำหรับอำนวยความสะดวกแก่ประชาชนในการขึ้นชมทัศนียภาพโดยมีชานพักเป็นช่วง ๆ เส้นผ่าศูนย์กลางตัวแกนหอคอย 6 เมตร เส้นผ่าศูนย์กลางช่องลิฟต์ 3 เมตร
*ส่วนบนสุดจะเป็น หอชมทัศนียภาพ โดยมีเส้นผ่าศูนย์กลาง 18 เมตร สามารถทัศนียภาพและวิวทิวทัศน์รอบตัวเมืองมุกดาหาร และแขวงสุวรรณเขต ประเทศลาว ส่วน ลูกแก้วมุกดาหาร มีลักษณะกลมสีขาวหมอกมัว ตรงกับลักษณะแก้วมุกดาหาร ซึ่งเป็นหนึ่งในนพรัตน์ 9 ประการในตำนานของไทย ภายในลูกแก้วมุดกาหาร เป็นที่ประดิษฐานพระพุทธรูปเนื้องเงินแท้บริสุทธิ์ผสมทองคำปางมารวิชัย หน้าตักกว้าง 50 ซ.ม. (20 นิ้ว) และพระพุทธรูปประจำวันเกิดต่าง ๆ ทั้ง 7 วัน เพื่อให้ประชาชนกราบไหว้ สักการบูชา

**แหล่งข้อมูลอื่น**
http://www.mukdahan.go.th/tourmuk.html date=2012-11-05 
แก้วมุกดาหาร
หมวดหมู่:หอคอยที่สร้างเสร็จในปี พ.ศ. 2539
หมวดหมู่:สิ่งก่อสร้างในอำเภอเมืองมุกดาหาร
หมวดหมู่:สถานที่ท่องเที่ยวในจังหวัดมุกดาหาร
นกกระตั้วใหญ่หงอนเหลือง

นกกระตั้วใหญ่หงอนเหลือง หรือ นกกระตั้วซัลเฟอร์เครสต์ (Sulphur-crested cockatoo; Cacatua galerita) นกปากขอขนาดใหญ่ชนิดหนึ่ง จัดอยู่ในวงศ์นกกระตั้ว (Cacatuidae)
มีความยาวของลำตัวประมาณ 50 เซนติเมตร สามารถจำแนกเพศได้จาก นกตัวผู้จะมีสีน้ำตาลแดงเข้มรอบดวงตา  จะเห็นได้ชัดเจนกว่าตัวเมีย ลำตัวมีสีขาวทั้งตัว มีหงอนขนาดใหญ่บนหัวสีเหลืองอันเป็นจุดเด่น มีทั้งขนาดเล็กและใหญ่ 

มีถิ่นกำเนิดในบริเวณเกาะนิวกีนี, ทัสมาเนีย, เกาะคิง, เกาะมอลลูกา รวมทั้งตอนเหนือและตะวันออกของออสเตรเลีย และยังแบ่งออกเป็นชนิดย่อยได้ 4 ชนิด คือ
*C. g. triton (Temminck, 1849) พบเฉพาะเกาะนิวกินีและเกาะรอบข้าง
*C. g. elenora (Finsch, 1867) พบบนหมู่เกาะอารู ระหว่างออสเตรเลียกับนิวกินี
*C. g. fitzroyi (Mathews, 1912) พบทางตอนเหนือของออสเตรเลียระหว่างตอนตะวันตกของออสเตรเลียจนถึงอ่าวคาร์เพนแทเรีย
*C. g. galerita พบเฉพาะแหลมยอร์กจนถึงเกาะทัสมาเนีย
มีนิสัยชอบหากินตามพื้นดิน หากินเป็นฝูงขนาดใหญ่ มักจะมีแหล่งอาศัยตามทุ่งหญ้า, ป่าโปร่ง และพื้นที่เกษตรกรรม อาหารได้แก่ เมล็ดพืช, ตาอ่อนของพืช, ใบไม้, ผัก และ ผลไม้ รวมทั้งสามารถขุดรากไม้ และส่วนของพืชที่อยู่ใต้ดินมากินได้ อาศัยและทำรังบนต้นไม้ใหญ้ โดยเจาะเป็นรู ชอบส่งเสียงดัง ชอบเล่นซน โดยจะเลิกหงอนให้ตั้งขึ้นทุกครั้ง นกกระตั้วใหญ่หงอนเหลืองมีฤดูผสมพันธุ์วางไข่ช่วงเดือนสิงหาคม-พฤศจิกายน ทำรังวางไข่ในโพรงไม้ วางไข่ครั้งละ 3-5 ฟอง ระยะฟักไข่ประมาณ 28วัน
เป็นนกที่สวยงาม นิยมเลี้ยงกันเป็นสัตว์เลี้ยงและเลี้ยงไว้ตามสวนสัตว์

**อ้างอิง**

**แหล่งข้อมูลอื่น**
หมวดหมู่:วงศ์นกกระตั้ว
หมวดหมู่:วงศ์นกกระตั้ว

หมวดหมู่:นกแก้ว
หมวดหมู่:นกที่เป็นสัตว์เลี้ยง
หมวดหมู่:สัตว์ที่พบในประเทศออสเตรเลีย
หมวดหมู่:นกแบ่งตามวงศ์
นกกระตั้วดำ

นกกระตั้วดำอีกจำพวกดูที่: นกกระตั้วดำ
นกกระตั้วดำ (Black cockatoo, Palm cockatoo, Goliath cockatoo; Probosciger aterrimus) นกปากขอชนิดหนึ่ง ในวงศ์นกกระตั้ว (Cacatuidae)
เป็นนกกระตั้วที่แตกต่างจากนกกระตั้วชนิดอื่น ๆ อย่างเห็นได้ชัดเจน กล่าวคือ มีลำตัวและหงอนสีทึบทึมคล้ายสีดำ จึงถูกจัดให้เป็นเพียงชนิดเดียวเท่านั้นที่อยู่ในสกุล Probosciger โดยแบ่งออกได้เป็น 4 ชนิดย่อย (ดูในตาราง) ซึ่งความแตกต่างของชนิดย่อยเหล่านี้จะแตกต่างกันที่ขนาดลำตัว (ชนิด P. a. goliath จะมีขนาดใหญ่ที่สุด)
ลักษณะทั่วไป คือ มีขนสีเทาดำ มีหงอนใหญ่โค้งไปด้านหลังมีลักษณะแคบและยาว สีข้างแก้มสีแดง ตัวเมียจะมีขนาดเล็กกว่าตัวผู้ นอกจากนี้แล้วตัวผู้ขนทั่วตัวมีสีน้ำตาลปนดำ ใต้คอปลายขนมีขอบสีเขียว ส่วนบริเวณหูมีสีเหลือง ปากสีเทา ขาสีน้ำตาล ม่านตาสีน้ำตาล ส่วนตัวเมียขนบริเวณส่วนหูจะมีสีเหลืองจางกว่าเพศผู้ และจะมีลักษณะเด่นของจุดสีเหลือง ๆ บริเวณขนหาง เปลือกตาสีเทา 
มีขนาดลำตัวใหญ่ประมาณ 55–60 เซนติเมตร (22–24 นิ้ว) น้ำหนักตัวประมาณ 910–1,200 กรัม พบแพร่กระจายพันธุ์เฉพาะเกาะนิวกินีและรัฐควีนส์แลนด์ ทางตอนเหนือของออสเตรเลียเท่านั้น มีอายุการฟักไข่ประมาณ 30 วัน
จัดเป็นนกที่นิยมเลี้ยงเป็นสัตว์เลี้ยงและแสดงตามสวนสัตว์อีกชนิดหนึ่ง แต่มีราคาซื้อขายแพงมาก

**อ้างอิง**

**อ่านเพิ่ม**
 ref=none

**แหล่งข้อมูลอื่น**
 Palm Cockatoo-  Royal Society for the Protection of Birds (RSPB) website – Threats to wild bird populations-  CITES website search page-  Oriental Bird Images: palm cockatoo date=7 July 2020   Selected photos
ดำ
หมวดหมู่:นกในประเทศออสเตรเลีย
แซ็ง-มาโล

แซ็ง-มาโล (Saint-Malo; กัลโล: Saent-Malô; Sant-Maloù) เป็นเมืองท่าในกำแพง ตั้งอยู่ทางตะวันตกเฉียงเหนือของประเทศฝรั่งเศส ในจังหวัดอีเลวีแลน บนเกาะที่ปากแม่น้ำรองซ์ในมหาสมุทรแอตแลนติก ในตอนปลายสงครามโลกครั้งที่สองถูกกองกำลังของเยอรมนีเผาทำลายเมืองเมื่อจะสูญเสียเมืองนี้แก่ฝ่ายพันธมิตร ใน ค.ศ. 1944

**ประชากร**
ประชากรใน ค.ศ. 2017 มี 46,097 คน – แม้ว่าจำนวนนี้จะเพิ่มขึ้นในช่วงท่องเที่ยวฤดูร้อนถึง 300,000 คน เมืองรวมชานเมืองแล้ว เขตนครจึงมีประชากรปประมาณ 133,000 คน (2017)
ประชากรในเทศบาลเพิ่มขึ้นมากกว่าสองเท่าใน ค.ศ. 1967 หลังผนวกรวมสามเทศบาล: แซ็ง-มาโล, แซ็ง-แซร์ว็อง (ประชากร 14,963 คนใน ค.ศ. 1962) และปาราเม (ประชากร 8,811 คนใน ค.ศ. 1962)
ข้อมูลประชากรในตารางข้างล่างเป็นประชากรในเทศบาลแซ็ง-มาโลในปีเฉพาะตามเขตภูมิศาสตร์

**ภูมิอากาศ**

**เมืองพี่น้อง**
แซ็ง-มาโลเป็นเมืองพี่น้องกับเมืองดังนี้:
*MRI พอร์ตลูอิส ประเทศมอริเชียส (1999)
*CAN Gaspé, Quebec (2009)
*CAN แซ็ง-มาโล รัฐเกแบ็ก
*CAN เซนต์มาโล รัฐแมนิโทบา
*UK เคาซ์ ไอล์ออฟไวต์ สหราชอาณาจักร
*POL กแญซนอ ประเทศโปแลนด์

**อ้างอิง**

**แหล่งข้อมูลอื่น**
  Town hall's website fr- 35288-  Public transport of Saint-Malo fr-  Saint-Malo France Independent travel guide to the historic city of Saint-Malo. en- Mayors of Ille-et-Vilaine Association date=14 January 2012  fr

หมวดหมู่:เมืองในจังหวัดอีเลวีแลน
ปาร์นู

วิดีโอโดรนของ Pärnu 2022
ปาร์นู (Pärnu; Pernau, Parnawa, Pērnava) เป็นเมืองท่าทางทะเลของประเทศเอสโตเนีย ตั้งอยู่ทางทิศตะวันตกเฉียงใต้ของประเทศ บนอ่าวปาร์นู เป็นสถานที่ที่ได้รับความนิยมท่องเที่ยวในฤดูร้อน มีรีสอร์ตและโรงแรม ร้านอาหาร และชายหาด หลายแห่ง ตั้งเป็นเมืองราวปี ค.ศ. 1251 โปแลนด์ได้ยึดครองตั้งแต่ ค.ศ. 1561 ต่อจากนั้นสวีเดนได้ยึดครองตั้งแต่ ค.ศ. 1629 และรัสเซียเข้ายึดครองระหว่าง ค.ศ. 1710-1918
หมวดหมู่:เมืองในประเทศเอสโตเนีย
แม่น้ำตาปตี

แม่น้ำตาปตี (ताप्ती; तापी, તાપ્તી) หรือชื่อดั้งเดิม แม่น้ำตาปี  (तापी) เป็นแม่น้ำที่อยู่ทางตอนกลางของประเทศอินเดีย เป็นหนึ่งในแม่น้ำสายสำคัญของประเทศอินเดีย มีความยาวประมาณ 724 กิโลเมตร มีต้นกำเนิดจากหุบเขาทางตอนใต้ของรัฐมัธยประเทศ ไหลไปทางตะวันตกและไหลลงทะเลอาหรับ ใกล้เมืองสุรัตในรัฐคุชราตwide image|Tapi paramoma 3.jpg|800px|แม่น้ำตาปตี บริเวณเมืองสุรัต|alt=Panorama of Tapi river in Surat city at dusk with partial daylight and lights illuminated

**อ้างอิง**
ตาปตี
เซนต์คิตส์

เกาะเซนต์คิตส์ (Saint Kitts) หรือ เกาะเซนต์คริสโตเฟอร์ (Saint Christopher Island) เป็นเกาะในเวสต์อินดีส์ ของประเทศเซนต์คิตส์และเนวิส ฝั่งตะวันตกของเกาะติดกับทะเลแคริบเบียน ส่วนชายฝั่งตะวันออกติดกับมหาสมุทรแอตแลนติก เกาะเป็นส่วนหนึ่งของหมู่เกาะลีเวิร์ด ในเลสเซอร์แอนทิลลีส ตั้งอยู่ห่างจากเมืองไมแอมี รัฐฟลอริดาทางทิศตะวันออกเฉียงใต้ราว 2,100 กม. เกาะมีพื้นที่ราว 168 ตร.กม. มีความยาวราว 29 กม. และกว้างราว 8 กม. เกาะมีประชากรราว 35,000 คน ประชากรส่วนใหญ่มีเชื้อสายแอฟริกา ใช้ภาษาอังกฤษเป็นหลัก เกาะเป็นที่ตั้งของกรุงบาสแตร์ซึ่งเป็นเมืองหลวงของประเทศ
คริสโตเฟอร์ โคลัมบัส เดินทางมาพบเกาะนี้ในปี ค.ศ. 1493 ต่อมาในปี ค.ศ. 1623 ชาวอังกฤษได้เข้ามาตั้งถิ่นฐาน นับเป็นเกาะแรกในหมู่เกาะลีเวิร์ดที่เป็นอาณานิคมของอังกฤษ ต่อมาราวปี ค.ศ. 1625 ชาวฝรั่งเศสได้ติดตามเข้ามาตั้งถิ่นฐานด้วย มีการนำทาสจากทวีปแอฟริกาเข้ามาเป็นแรงงานระหว่างคริสต์ศตวรรษที่ 17-18 เกิดความขัดแย้งระหว่างชาวอังกฤษและชาวฝรั่งเศส จนอังกฤษสามารถควบคุมเกาะได้อย่างสมบูรณ์ใน ค.ศ. 1783 ต่อมาได้รวมการปกครองเข้ากับเกาะเนวิสที่อยู่ใกล้เคียง และตั้งขึ้นเป็นประเทศเอกราชชื่อประเทศเซนต์คิตส์และเนวิส ในปี ค.ศ. 1983
อุทยานแห่งชาติบริมสโตนฮิลฟอร์เทรส ได้รับขึ้นทะเบียนเป็นมรดกโลกโดยยูเนสโก มีป้อมที่ใหญ่ที่สุดในแคริบเบียนตะวันออก

**อ้างอิง**
หมวดหมู่:เลสเซอร์แอนทิลลีส
หมวดหมู่:เกาะของประเทศเซนต์คิตส์และเนวิส
สุรัต

สุรัต ไทยแต่เดิมเรียก สุหรัด เป็นเมืองพาณิชยกรรมสำคัญของรัฐคุชราต ประเทศอินเดีย เป็นศูนย์กลางการเจียระไนเพชรระดับโลก  มีประชากรประมาณ 4 ล้านคน เป็นเมืองใหญ่อันดับสองของรัฐคุชราต รองจากเมืองอัห์มดาบาด เมืองนี้ตั้งอยู่บริเวณปากแม่น้ำตาปติ สุรัต เป็นเมืองท่าสำคัญมาตั้งแต่สมัยจักรวรรดิโมกุล เป็นเมืองที่ส่งผ้ามาขายยังราชสำนักสยามแต่โบราณ เรียกว่า ผ้าสุหรัด
เมืองนี้เป็นเมืองท่าทางทะเลและเมืองการค้าที่สำคัญตั้งแต่คริสต์ศตวรรษที่ 16 ชาวโปรตุเกสได้เข้าทำลายในตอนต้นคริสต์ศตวรรษที่ 16 และจักรพรรดิอักบาร์แห่งราชวงศ์มุคัลมีชัยชนะเหนือดินแดนนี้เมื่อ ค.ศ. 1573 ต่อมาชาวอังกฤษเข้ามาตั้งสถานีการค้าแห่งแรกในปี ค.ศ. 1608 ซึ่งถือเป็นจุดเริ่มต้นการขยายอำนาจของจักรวรรดิอังกฤษในอินเดีย

**อ้างอิง ==
อะห์มดาบาด

อะห์มดาบาด (અમદાવાદ; Ahmedabad) หรือ อัมดาวาท (Amdavad) เป็นเมืองใหญ่ที่สุดและอดีตเมืองหลวงของรัฐคุชราต ประเทศอินเดีย เมืองก่อตั้งเมื่อวันที่ 26 กุมภาพันธ์ ค.ศ. 1411 โดยพระเจ้าอาหมัดที่ 1 แห่งคุชราต เมืองมีประชากรมากกว่า 5.5 ล้านคน และอาจมากถึง 6.3 ล้านคน เป็นเมืองใหญ่อันดับ 5 และเขตนครใหญ่เป็นอันดับ 7 ของอินเดีย เมืองตั้งอยู่ริมฝั่งแม่น้ำสาพรมตี

**อ้างอิง**

หมวดหมู่:แหล่งมรดกโลกในประเทศอินเดีย
หมวดหมู่:เมืองในรัฐคุชราต
หมวดหมู่:เมืองหลวงของรัฐและดินแดนสหภาพในประเทศอินเดีย
ลันทซ์ฮูท

ลันทซ์ฮูท (Landshut) เป็นเมืองในรัฐบาวาเรีย ประเทศเยอรมนี ตั้งอยู่ทางทิศใต้-ตะวันออกของประเทศ บนฝั่งแม่น้ำอีซาร์ ลันทซ์ฮูทเป็นเมืองหลักของโลว์เออร์บาวาเรีย หนึ่งในเจ็ดเขตการปกครองของรัฐบาวาเรีย เมืองมีประชากรมากกว่า 60,000 คน เป็นเมืองใหญ่สุดในโลว์เออร์บาวาเรีย มีการผลิตเครื่องจักร อุปกรณ์อิเล็กทรอนิกส์ เครื่องเรือน ช็อกโกแลต เบียร์ และผลิตภัณฑ์ยาสูบ
หมวดหมู่:เมืองในประเทศเยอรมนี
ตะกวดแม่น้ำไนล์

ตะกวดแม่น้ำไนล์(Nile monitor; Varanus niloticus)  เป็นสัตว์เลื้อยคลานจำพวกกิ้งก่าที่มีขนาดใหญ่ที่สุดของทวีปแอฟริกา  ลำตัวยาว 1–1.4 เมตร  น้ำหนัก 4–7 กิโลกรัม  ลำตัวเมื่อสัมผัสน้ำจะมีสีสันสดใส มีขา 4 ขา มีเล็บแหลมคมแข็งแรงและทรงพลัง สามารถว่ายน้ำได้รวดเร็ว เมื่อขึ้นจากน้ำจะชอบนอนผึ่งแดดให้ตัวแห้ง โดยจะสามารถพบได้ทั่วไปตามหนอง บึง และแม่น้ำในป่าของทวีปแอฟริกา 
กินอาหารได้แทบทุกชนิดรวมทั้ง ปู หอย กบ และปลา ตลอดจนกินนกที่ทำรังบนพื้นดิน และไข่จระเข้ อย่างไรก็ตาม ตะกวดแม่น้ำไนล์มักตกเป็นเหยื่อของสัตว์กินเนื้อขนาดใหญ่กว่า อย่างนกอินทรี  จระเข้ หรืองูเหลือมได้ เมื่อยังมีขนาดเล็กหรือเมื่ออ่อนแอ
ตะกวดแม่น้ำไนล์ ได้กลายเป็นชนิดพันธุ์ต่างถิ่นในพื้นที่รัฐฟลอริดาของสหรัฐ ด้วยความที่เป็นสัตว์ที่ปรับตัวให้เข้ากับสภาพแวดล้อมที่ไม่ใช่ถิ่นกำเนิดดั้งเดิมได้อย่างดี อาจจะส่งผลถึงการสูญพันธุ์ของสัตว์พื้นเมืองอย่างนกฮูก เต่าทะเล และสัตว์ป่าบางชนิด

**อ้างอิง**

**แหล่งข้อมูลอื่น**
 Varanus niloticus
หมวดหมู่:วงศ์เหี้ย
หมวดหมู่:สัตว์ที่พบในทวีปแอฟริกา
หมวดหมู่:ชนิดพันธุ์ต่างถิ่น
รัฐซานฆวน

ซานฆวน (San Juan) เป็นรัฐในประเทศอาร์เจนตินา ตั้งอยู่ทางตะวันตกของประเทศ อยู่ติดกับรัฐเพื่อนบ้านตามเข็มนาฬิกาจากทิศเหนือ ดังนี้ รัฐลาริโอฆา รัฐซานลุยส์ และรัฐเมนโดซา และติดกับชายแดนประเทศชิลีทางทิศตะวันตก รัฐนี้มีพื้นที่ 89,651 ตารางกิโลเมตร
เศรษฐกิจที่สำคัญของรัฐซานฆวนมาจากเกษตรกรรมเช่นเดียวกับรัฐอื่นในอาร์เจนตินา มีการผลิตไวน์และน้ำมันมะกอก

**อ้างอิง**
ซานฆวน
สยามนิกาย

สยามนิกาย หรือ สยามวงศ์ เป็นคณะสงฆ์เถรวาทที่พระอุบาฬีก่อตั้งขึ้นในประเทศศรีลังกา   

**นิกายย่อย**
มัลวัตตะ (อังกฤษ: Malwaththa)
*อัสคิริยะ (อังกฤษ: Asgiriya)
*วาทุลวิลา (อังกฤษ: Waturawila) หรือ มหาวิหารวามสีกาสยาโมวนาวาสนิกาย (อังกฤษ: Mahavihara Vamshika Shyamopali Vanavasa Nikaya)

**ประวัติ**
ในปี พ.ศ. 2293 พระเจ้ากีรติศรีราชสิงหะ พระเจ้ากรุงลังกาทรงพระราชศรัทธาแรงกล้าที่จะฟื้นฟูพระพุทธศาสนาให้กลับคืนสู่ศรีลังกาอีกครั้ง จึงได้ส่งราชทูตมายังกรุงศรีอยุธยา ลังกากุมารบันทึกไว้ว่า “พ.ศ. 2293 คณะราชทูตออกเดินทางจากท่าเรือตรินโคมาลี โดยเรือของฮอลันดานามว่าเวลตรา การเดินทางครั้งนั้นผ่านเมืองอะแจ สุมาตราและแวะพักที่มละกาเป็นเวลาห้าเดือน เพื่อหลีกเลี่ยงฤดูมรสุม จากนั้นคณะราชทูตได้เดินทางเข้ามายังปากน้ำเจ้าพระยา ผ่านเมืองบางกอกและนนทบุรี”
ในพ.ศ. 2295 ในแผ่นดินสมเด็จพระเจ้าอยู่หัวบรมโกศแห่งกรุงศรีอยุธยา พระองค์ได้จัดส่งพระสงฆ์ไปให้บรรพชาอุปสมบทแก่กุลบุตรชาวศรีลังกา ตามคำขอร้องของพระเจ้ากีรติศรีราชสิงหะกรุงลังกา  ซึ่งส่งราชทูตเข้ามาขอพระสงฆ์ไทยไปศรีลังกา คณะธรรมทูตไทยมีจำนวน 25 รูปประกอบด้วยพระสงฆ์ 18 รูป สามเณร  7 รูป โดยมีพระอุบาฬีและพระอริยมุนีเป็นหัวหน้า ออกเดินทางโดยเรือกำปั่นฮอลันดาจากกรุงศรีอยุธยา เมื่อวันขึ้น ๑๐ ค่ำ เดือนอ้าย พ.ศ. 2295 ถึงเมืองตรินโคมาลี อันเป็นเมืองท่าอยู่ทางตะวันออกเฉียงเหนือของเกาะลังกา เมื่อวันแรม ๑๔ ค่ำ เดือน ๖ โดยใช้เวลาเดินทางถึง 5 เดือน 4 วัน 
เมื่อคณะไปถึงศรีลังกาคณะได้จำวัดอยู่ที่วัดบุปผาราม ซึ่งปัจจุบันเรียกว่าวัดมัลวัตตะและเป็นวัดของพระมหานายก คณะสงฆ์นิกายสยามวงศ์ คณะมัลวัตตะ อยู่ตรงกันข้ามกับวัดพระเขี้ยวแก้ว ซึ่งมีทะเลสาบกั้นกลาง อยู่ในเมืองศิริวัฒนนคร (ปัจจุบันคือเมืองกัณฏี)  คณะได้ให้บรรพชาอุปสมบทแก่ชาวศรีลังกาเป็นพระภิกษุ 700 รูป เป็นสามเณร 3,000 รูป ในระยะ 3 ปีที่ออกไปอยู่ในศรีลังกา คือ พ.ศ. 2295-2298

**อ้างอิง**
หมวดหมู่:คณะสงฆ์ในนิกายเถรวาท
วัดเชียงยืน (อำเภอเมืองเชียงใหม่)

วัดเชียงยืน ตั้งอยู่ในเขตตำบลศรีภูมิ อำเภอเมืองเชียงใหม่ จังหวัดเชียงใหม่ เป็นโบราณสถานที่ได้รับการขึ้นทะเบียน เมื่อวันที่ 21 สิงหาคม พ.ศ. 2522 และมีความสำคัญทางประวัติศาสตร์การสร้างเมืองคือเป็น "เดชเมือง"

**ตำนานชื่อวัด**
 ตำนานพื้นเมืองเชียงใหม่     นามว่า วัดเชียงยืน- ตำนานพงศาวดารโยนก       นามว่า วัดฑีฆชีวะวัสสาราม- ตำนานชินกาลมาลีปกรณ์     นามว่า วัดฑีฆายวิสาราม หรือฑีฆาชีวิตสาราม

**ประวัติ**
ในปีพ.ศ. 1836 – 2101  สมัยราชวงศ์มังราย วัดเชียงยืนเป็นพระอารามหลวงนามมงคลมีฐานะเป็นเดชเมืองเชียงใหม่ เพราะสร้างขึ้นในลักษณะการวางผังเมืองให้สอดคล้องกับชัยภูมิและความเชื่อทางโหราศาสตร์ ซึ่งมีวัดเชียงยืนเป็นวัดมงคลนาม ประดิษฐานมงคลศักดิ์สิทธิ์คือพระสัพพัญญูเจ้าเดชเมือง  หมายถึง บารมีอำนาจยิ่งใหญ่  ซึ่งเจ้าพระยามหากษัตริย์ล้านนาในอดีตจะมาทำการสักการบูชาก่อนเข้าเมืองหรือ เมื่อมีพิธีราชาภิเษก หรือทั้งก่อน – หลังออกศึกสงคราม เพื่อให้เกิดสิริมงคล 
วัดนี้สร้างขึ้นในสมัยใดนั้นไม่มีปรากฏหลักฐานชัด แต่ที่มีการสันนิษฐานกันจากหลักฐานที่ปรากฏไว้ว่า ในสมัยพญามังรายมหาราช พระองค์ได้สร้างวัดคู่เมืองเชียงใหม่เป็นแห่งแรก คือ วัดเชียงมั่น หมายถึง “มั่นคง” ต่อมาสร้างวัดเชียงยืน หมายถึง “ยั่งยืน”  ด้วยจะมีพระราชประสงค์ที่ว่าวัดเชียงมั่นตั้งอยู่เขตพระนครด้านใน เมื่อประตูเมืองปิดอาณาประชาราษฎร์ของพระองค์ที่อยู่นอกกำแพงเมืองจะได้ อาศัยวัดเชียงยืน เพื่อประกอบพิธีกรรมทางศาสนา
พระบรมธาตุเชียงยืน

**พระบรมธาตุเชียงยืน**
วัดเชียงยืนเป็นที่ประดิษฐานพระธาตุเจดีย์  ลักษณะรูปทรงแปดเหลี่ยม ในพระธาตุเจดีย์ประดิษฐานพระบรมสารีริกธาตุ จากหลักฐานจารึกในประวัติศาสตร์โบราณคดีตำนานชินกาลบาลี ปกรณ์ กล่าวถึงรัชกาลพระเจ้าปนัดดาธิราชหรือพระเมืองแก้ว กษัตริย์ล้านนา รัชกาล ที่ 13 แห่งราชวงศ์มังรายว่า พระองค์พร้อมด้วยพระเทวีราชมารดาทรงทำการอัญเชิญพระบรมสารีริกธาตุบรรจุพระ สถูปเจดีย์ใหญ่ ณ วัดฑีฆชีววัสสาราม (ฑีฆายวิสาราม) ต่อมาทางวัดได้ทำการบูรณะอนุรักษ์องค์พระธาตุเจดีย์ เพื่อถวายเป็นพระราช กุศลมหามงคลในวโรกาสเฉลิมพระชนมพรรษาครบ 6 รอบ 72 พรรษา ของพระบาทสมเด็จพระเจ้าอยู่หัวฯ
พระสัพพัญญูเจ้า

**อุโบสถ**
วัดนี้ยังมีอุโบสถ เสาไม้ทรง 8 เหลี่ยม เป็นสถาปัตยกรรมแบบพม่าที่งดงามและสมควรที่จะอนุรํกษ์ไว้เป็นอย่างยิ่ง นับเป็นอาราม ที่อยู่คู่เมืองเชียงใหม่มายาวนาน ที่สาธุชนเคารพศรัทธาองค์พระสัพพัญญูเจ้าวัดเชียงยืนฝังรากลึกกันอย่างแน่นแฟ้น

**สถานที่ตั้ง**
วัดเชียงยืนตั้งอยู่ เลขที่  160  ถ. มณีนพรัตน์  ต.ศรีภูมิ  อ.เมือง จ.เชียงใหม่ 

**อ้างอิง**
หมวดหมู่:วัดไทยในสังกัดคณะสงฆ์มหานิกาย
หมวดหมู่:วัดในเทศบาลนครเชียงใหม่
หมวดหมู่:โบราณสถานในจังหวัดเชียงใหม่
กมลรจน์ เอกวัฒนกิจ

กมลรจน์ เอกวัฒนกิจ (ชื่อเล่น: จิ้ง เกิด 12 เมษายน 2525) เป็นนักร้อง, นักแสดงชาวไทย และเป็นหนึ่งในสมาชิกวง วีวี่โค

**ประวัติ**
กมลรจน์ เอกวัฒนกิจ ชื่อเล่น จิ้ง เป็นนักร้อง, นักแสดงชาวไทย เข้าสู่วงการด้วยการเป็นหนึ่งในศิลปินวง วีวี่โค ในปี 2541 โดยวงวีวี่โคมีสมาชิก 5 คนคือ จีระนันท์ กิจประสาน (เมย์), กมลรจน์ เอกวัฒนกิจ (จิ้ง), อัจฉราศรี เจริญโสภา (เชอร์รี่), ศิลป์สิริ ประภาวงศ์ (มะเหมี่ยว) และ วิจิตรา อัศนีวุฒิกร (กุ๊กกิ๊ก) 
หลังจากนั้นจิ้งก็ได้เล่นมิวสิกวีดีโอของหลาย ๆ ศิลปิน เช่น เพลง "สหัสวรรษ" ของเอิร์น จิรวรรณ เตชะหรูวิจิตร, เพลง ฝ่าดง Teen ของวง ปลื้ม, เพลง "คิดไม่ออก" ของ คัฑลียา มารศรี ฯลฯ และได้เล่นภาพยนตร์ด้วยกัน 3 เรื่องคือ ภ. มหัศจรรย์พันธุ์รัก, ภ. ศูนย์-สุดฝัน และหนังสั้นเรื่อง Changed

**ผลงาน**

**ผลงานเพลง**

**ผลงานละคร**
 ละคร นายร้อยสอยดาว- ละคร บ่วงร้ายพ่ายรัก รับบท พยาบาล- ละคร กลิ้งไว้ก่อนพ่อสอนไว้ (รุ่น 2)

**ผลงานภาพยนตร์**
 ภ. มหัศจรรย์พันธุ์รัก- ภ. ศูนย์-สุดฝัน- หนังสั้นเรื่อง Changed

**มิวสิกวีดีโอ**
 มิวสิกวีดีโอ เพลง "โตในรถ" ของวีวี่โค- มิวสิกวีดีโอ เพลง "ขอฟ้า" ของวีวี่โค- มิวสิกวีดีโอ เพลง "ขอมีเพียงเธอ" ของวีวี่โค- มิวสิกวีดีโอ เพลง "ซ้ำ ซ้ำ" ของวีวี่โค- มิวสิกวีดีโอ เพลง "อีกนานไหม" ของ สุเชษฐ์ เจษฎาภิวงศ์- มิวสิกวีดีโอ เพลง "ให้มันแล้ว ๆ ไป" ของ สุเชษฐ์ เจษฎาภิวงศ์- มิวสิกวีดีโอ เพลง "สหสวรรษ" ของเอิร์น จิรวรรณ เตชะหรูวิจิตร- มิวสิกวีดีโอ เพลง "เจ๊อยากตาย" ของเอิร์น จิรวรรณ เตชะหรูวิจิตร- มิวสิกวีดีโอ เพลง "ฝ่าดง Teen" ของ วงปลื้ม- มิวสิกวีดีโอ เพลง "คิดไม่ออก" ของ คัฑลียา มารศรี- มิวสิกวีดีโอ เพลง "ป๋าผัวมาเลย" ของอาว แท็กซี่- มิวสิกวีดีโอ เพลง "ดั้งหักมารักทำไม" ของแมน มอเตอร์ไซค์

**ผลงานอื่น ๆ**

**พิธีกร**
 รายการ เม้าท์มันส์ บันเทิง- รายการ อาสากล้าดี (พิธีกรภาคสนาม)- รายการ Colourful Colour

**หนังสือ**
 นิตยสาร I-Spy No.24 ปก วงวีวี่โค- หนังสือ โลกสดใจเพราะหัวใจมีเธอ จิ้ง Vivico เขียนคำ- โฆษณา ซัลซิล

**อ้างอิง**
หมวดหมู่:นักร้องหญิงชาวไทย
หมวดหมู่:บุคคลจากสาขาวิชานิเทศศาสตร์ มหาวิทยาลัยสุโขทัยธรรมาธิราช
หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
พระอุบาฬี

พระอุบาฬี เป็นพระราชาคณะในรัชสมัยสมเด็จพระเจ้าอยู่หัวบรมโกศแห่งกรุงศรีอยุธยา ที่โปรดให้เดินทางไปยังประเทศศรีลังกาตามคำร้องของฝ่ายศรีลังกา ในการเป็นพระอุปัชฌาย์อุปสมบทแก่สามเณรชาวสิงหล เพื่อสืบทอดพุทธศาสนาในศรีลังกาขณะนั้น อีกทั้งท่านยังเป็นผู้ริเริ่มให้มีการจัดเทศกาลแห่พระเขี้ยวแก้ว (เอสาละ เปราเหรา) ในเมืองกัณฏี ซึ่งเป็นประเพณีที่มีชื่อเสียงและถือเป็นสัญลักษณ์ของศรีลังกา
ท่านเป็นที่จดจำในเรื่องความกล้าหาญที่ได้ข้ามน้ำข้ามทะเลไปยังศรีลังกา และได้มรณภาพที่นั่นนับเป็นพระธรรมทูตที่ยิ่งใหญ่ที่สุดในประวัติศาสตร์ไทย

**ประวัติ**
พระอุบาฬี เมื่อแรกได้พานักอยู่ที่วัดธรรมาราม ซึ่งเป็นวัดเล็ก ๆ มีอาณาเขตทิศเหนืออยู่ติดกับวัดท่าการ้อง ทิศใต้อยู่ติดกับวัดกษัตราธิราช ทิศตะวันออกอยู่ติดกับแม่น้ำเจ้าพระยา ทิศตะวันตกอยู่ติดกับถนนบางบาล  ตั้งอยู่ที่ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ในปี พ.ศ. 2295 พระธรรมทูตชุดแรกจากกรุงศรีอยุธยานำโดยพระอุบาลี เดินทางไปยังศรีลังกา โดยจำพรรษาอยู่ที่วัดบุปผาราม ซึ่งปัจจุบันคือ วัดมัลวัตตะ ตั้งอยู่ที่เมืองแคนดี้ คณะพระธรรมทูตของไทย ได้บรรพชา และอุปสมบท สามเณรสรณังกร และคณะเป็นพระกว่า 700 รูปภายในระยะเวลา 3 ปี ทั้งยังร่วมกันฟื้นฟูพุทธศาสนาในศรีลังกา จนนำไปสู่การก่อตั้งคณะสงฆ์นิกายใหญ่ที่สุด และทรงอิทธิพลที่สุดในศรีลังกา ชื่อว่า สยามวงศ์

**มรณภาพ**
พระอุบาฬีมรณภาพด้วยโรคหูอักเสบ ภายในกุฏิวัดบุปผาราม (มัลวัตตวิหาร) เมื่อปี พ.ศ. 2298 พระเจ้าแผ่นดินศรีลังกาให้จัดพิธีถวายเพลิงศพอย่างยิ่งใหญ่สมเกียรติ โดยจัดขึ้นที่สุสานหลวงนามว่าอาดาหะนะมะลุวะ ปัจจุบันคือวัดอัศคิริยะเคดิเควิหาร เมืองกัณฏี ซึ่งปัจจุบันได้ก่ออิฐล้อมสถานที่เผาศพท่านไว้ หลังเสร็จสิ้นพิธีถวายเพลิงศพแล้ว ทรงรับสั่งให้สร้างเจดีย์บนยอดเขาใกล้วัดอัสคีริยะบรรจุอัฏฐิเพื่อสักการบูชาซึ่งมีปรากฏอยู่จนถึงปัจจุบัน กุฏิท่านพระอุบาลีและห้องพักของท่านได้รับการอนุรักษ์ไว้เป็นอย่างดีแม้จะเป็นเพียงห้องเล็ก ๆ มีเพียงเตียงเก่าๆและโต๊ะเก้าอี้อีกหนึ่งชุดเท่านั้น บริขารและสิ่งของที่ท่านเคยใช้สอยที่ยังเหลืออยู่ ชาวศรีลังกาก็ถือว่าเป็นสิ่งที่ควรเคารพเช่นกันและได้เก็บรักษาไว้จนทุกวันนี้

**ดูเพิ่ม**
 สยามนิกาย

**อ้างอิง**
หมวดหมู่:บุคคลที่เสียชีวิตในปี พ.ศ. 2298
หมวดหมู่:พระอุบาลีคุณูปมาจารย์
หมวดหมู่:บุคคลในประวัติศาสตร์กรุงศรีอยุธยา
หมวดหมู่:บุคคลจากอาณาจักรอยุธยา
หมวดหมู่:ชาวไทยที่เสียชีวิตในประเทศศรีลังกา
นกเลิฟเบิร์ด

นกเลิฟเบิร์ด (Lovebird) เป็นสกุลของนกปากขอ หรือนกแก้วขนาดเล็กสกุลหนึ่ง ใช้ชื่อสกุลว่า Agapornis (มาจากภาษากรีกคำว่า αγάπη หมายถึง "รัก" และคำว่า όρνις หมายถึง "นก")
นกเลิฟเบิร์ดเป็นนกปากขอขนาดเล็ก ที่มีสีสันสดใส มีความยาวเต็มที่ประมาณ 5-6 นิ้ว โดยมีถิ่นกำเนิดในทวีปอัฟริกาฝั่งตะวันออก และเกาะมาดากัสการ์ซึ่งเป็นแถบที่อบอุ่นถึงค่อนข้างร้อน มีอายุขัยประมาณ 10-15 ปี นกเลิฟเบิร์ดมีพฤติกรรมอยู่รวมกันเป็นฝูง เมื่อถึงวัยเจริญพันธุ์และเลือกคู่ได้แล้วจะอยู่กับคู่ของตัวเองไปตราบจนตาย อันเป็นที่มาของชื่อสามัญ
นกเลิฟเบิร์ดก็เหมือนกับนกในอันดับนี้ส่วนใหญ่ ที่นิยมเลี้ยงกันเป็นสัตว์เลี้ยง ประวัติของการเลี้ยงนกเลิฟเบิร์ด ในสมัยแรกเริ่มคือช่วงปี ค.ศ. 1840 นกเลิฟเบิร์ดถูกเรียกว่า "Little parrot" (นกแก้วเล็ก) ตามประวัติกล่าวว่าชาวแอฟริกันเป็นผู้นำเข้าไปแพร่หลายในทวีปยุโรป และด้วยเอกลักษณ์ของนกสกุลนี้ก็คือ ชอบอยู่เป็นคู่ และจะดูแลกันและกันเป็นอย่างดี จึงได้รับการเรียกขานว่านกเลิฟเบิร์ดในที่สุด
ต่อมา นกเลิฟเบิร์ดก็แพร่ขยายไปในสหรัฐอเมริกาในศตวรรษที่ 60 เมื่อมีการได้รับความนิยมเป็นอย่างมาก จึงเกิดการเพาะขยายพันธุ์อย่างกว้างขวางจนเกิดการกลายพันธุ์ เป็นสายพันธุ์ใหม่ ๆ ขึ้นมา จนในช่วงศตวรรษที่ 80 การเลี้ยงนกเลิฟเบิร์ดมีจุดมุ่งหมายก็เพื่อให้ได้สีสันใหม่ ๆ ที่สวยงามขึ้น และเป็นการพัฒนาสายพันธุ์ รวมทั้งมีการผสมกับนกสายพันธุ์อื่น ๆ อีกด้วยจนปัจจุบันนกเลิฟเบิร์ด ได้กลายเป็นสัตว์เลี้ยงที่มนุษย์รู้จักและคุ้นเคยเป็นอย่างดี
แผนผังการจำแนกชนิด

**การจำแนก**
นกเลิฟเบิร์ดสามารถอนุกรมวิธานไว้ได้ทั้งหมด 9 ชนิด คือ
*Agapornis canus (Gmelin, 1788)  
*Agapornis fischeri Reichenow, 1887 	 
*Agapornis lilianae Shelley, 1894 	 
*Agapornis nigrigenis W. L. Sclater, 1906 	 
*Agapornis personatus Reichenow, 1887 	 
*Agapornis pullarius (Linnaeus, 1758)  
*Agapornis roseicollis (Vieillot, 1818) 	 
*Agapornis swindernianus (Kuhl, 1820) 	 
*Agapornis taranta (Stanley, 1814) 	
อย่างไรก็ดี ตามการเลี้ยงเป็นสัตว์เลี้ยง ได้มีการแบ่งนกเลิฟเบิร์ดออกเป็น 2 กลุ่มใหญ่ ๆ คือ กลุ่มที่ไม่มีขอบตา และกลุ่มที่มีขอบตา ในประเทศไทยสามารถเพาะขยายพันธุ์นกเลิฟเบิร์ดได้ตลอดทั้งปี

**อ้างอิง**

**แหล่งข้อมูลอื่น**
หมวดหมู่:นกแก้ว
หมวดหมู่:สัตว์ที่พบในทวีปแอฟริกา
หมวดหมู่:นกที่เป็นสัตว์เลี้ยง
อวยชัย กองสี

อวยชัย กองสี เจ้าของฉายา นกกระจิบ เกิดวันที่ 5 ตุลาคม พ.ศ. 2522 ที่กรุงเทพมหานคร เป็นทั้งนักกีฬาหมากรุกไทยและหมากรุกสากล รวมถึงเป็นเจ้าของตำแหน่งแชมป์หมากรุกสากลของไทย ตลอดจนเป็นผู้ฝึกสอนหมากรุกให้แก่นักหมากรุกหลายราย นอกจากนี้ เขายังได้รับเหรียญทองจากการแข่งขันหมากรุกอาเซียนในซีเกมส์ 2011 ที่ปาเลมบัง ที่ซึ่งอวยชัยสามารถทำได้ 4 คะแนนเต็ม โดยเป็นฝ่ายชนะนักหมากรุกระดับแกรนด์มาสเตอร์จากทั้ง 4 ประเทศ และนับเป็นเหรียญทองแรกในประวัติศาสตร์ของสมาคมหมากรุกแห่งประเทศไทย
อวยชัย กองสี ยังเป็นตัวแทนทีมชาติไทยเข้าแข่งขันหมากรุกสากลโอลิมเปียดครั้งที่ 36, 37, 39 และ 40 ทั้งนี้ ทางสมาพันธ์หมากรุกโลกได้จัดให้เขาอยู่ในอันดับ 3 ของประเทศ สำหรับผู้ที่สร้างผลงานอย่างต่อเนื่อง

**ประวัติ**
อวยชัย กองสี หรือ อวยชัย แซ่ลี้ เป็นบุตรคนโตของนายหล่าย แซ่ลี้ และนางงามพิษ กองสี ซึ่งอวยชัยสำเร็จการศึกษาระดับชั้นประถมศึกษาจากโรงเรียนวัดดอนยานนาวา ระดับชั้นมัธยมศึกษาปีที่ 3 จากโรงเรียนนิพัธท์วิทยา ซึ่งปัจจุบัน เขาศึกษาที่คณะรัฐศาสตร์ มหาวิทยาลัยรามคำแหง 
อวยชัยเริ่มมีความสนใจต่อหมากรุกอย่างจริงจังเมื่ออายุได้ 20 ปี โดยในช่วงแรกเขาได้เล่นกับเพื่อนและแพ้มาโดยตลอด แต่แล้วเขาก็ได้เริ่มทำการจดวิเคราะห์รูปหมากอยู่หลายครั้ง ที่ซึ่งแม้กระนั้นเขาก็ยังแพ้อยู่ กระทั่งเขาเริ่มสั่งสมประสบการณ์และพัฒนาฝีมือขึ้นตามลำดับ เขาได้ฉายาว่า "นกกระจิบ" เนื่องด้วยอวยชัยเป็นคนที่พูดเร็วอย่างฉะฉาน ผู้ใหญ่แถววัดดอนยายาวาจึงตั้งฉายานี้ให้แก่เขา
อวยชัยสามารถครองแชมป์การแข่งขันมหกรรมหมากรุกสุดยอดเซียนได้ถึง 2 สมัย ทั้งในปี พ.ศ. 2548 และ 2549 ซึ่งรายการดังกล่าวจัดเป็นรายการหมากรุกที่ใหญ่ที่สุดในประเทศไทย ที่จัดขึ้นโดยตลาดหลักทรัพย์แห่งประเทศไทย ก่อนที่เขาจะเข้าแข่งขันในฐานะนักกีฬาทีมชาติไทยครั้งแรกในซีเกมส์ 2003 แต่ไม่ได้รับเหรียญรางวัลในการแข่งครั้งนั้น
กระทั่งเขาได้เข้าแข่งขันอีกครั้งในซีเกมส์ 2011 เมื่อครั้งที่เขาเป็นฝ่ายชนะนคร ตรีสอาด ในการคัดเลือกตัวแทนทีมชาติไทยเพียงคนเดียว ของรายการหมากรุกอาเซียนที่กติกาเหมือนหมากรุกไทยเกือบทั้งหมด ที่ซึ่งเขาสามารถเป็นฝ่ายชนะนักหมากรุกระดับแกรนด์มาสเตอร์ทั้ง 4 ประเทศ โดยอวยชัยได้รับรางวัลเหรียญทองจากการแข่งขันดังกล่าว และนับเป็นเหรียญทองแรกของประวัติศาสตร์หมากรุกอาเซียนที่มีการบรรจุขึ้นเป็นครั้งแรก
พ.ศ. 2555 อวยชัยเข้าแข่งขันรายการเปิดคลังประลองขุน ครั้งที่ 1 ที่ทางกระทรวงการคลังกับโรงงานยาสูบร่วมกันจัดขึ้น โดยเขาได้พบกับสุชาติ ชัยวิชิต หรือที่รู้จักกันในชื่อ "เซียนป่อง" จากการแข่งขันครั้งนี้เอง ที่ทั้งคู่ไม่สามารถเอาชนะกันได้ และเสมอ 3 กระดานติดต่อกัน จึงต้องตัดสินด้วยรอบอมาเกดอน ซึ่งสุชาติได้ขอถอนตัว โดยยอมให้อวยชัยเข้าพบกับนคร ตรีสอาด ในรอบชิงชนะเลิศต่อไป

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ทัพนักกีฬาไทยคว้าเหรียญทองที่ 50 จาก อวยชัย กองสี ในการแข่งขันหมากรุกสากล-  หมากรุกไทย เจ๋ง ล้มเจ้าภาพคว้าเหรียญทอง
หมวดหมู่:นักหมากรุกสากลชาวไทย
หมวดหมู่:ผู้เข้าแข่งขันหมากรุกสากลโอลิมเปียด
หมวดหมู่:นักหมากรุกไทยชาวไทย
หมวดหมู่:นักกีฬาทีมชาติไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:ผู้ฝึกสอนหมากรุกสากลชาวไทย
หมวดหมู่:ผู้ฝึกสอนหมากรุกไทย
หมวดหมู่:นักกีฬาจากกรุงเทพมหานคร
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
กูเกิล ทีวี

กูเกิล ทีวี (Google TV) เป็นระบบปฏิบัติการสมาร์ททีวีจากกูเกิลที่ร่วมพัฒนากับ Intel, Sony และ Logitech เปิดตัวในเดือนตุลาคม ค.ศ. 2010 ด้วยอุปกรณ์ทางการในช่วงแรกผลิตโดย Sony และ Logitech กูเกิล ทีวีทำงานด้วยระบบปฏิบัติการแอนดรอยด์ 3.0/3.2 และเว็บเบราว์เซอร์ กูเกิลโครม เพื่อสร้างโทรทัศน์เชิงโต้ตอบ แสดงข้อมูลด้านบนที่มีอยู่ในโทรทัศน์อินเทอร์เน็ต และเว็บทีวี เว็บไซต์เพื่อเพิ่มส่วนติดต่อผู้ใช้ 10 ฟุต
อุปกรณ์ของกูเกิล ทีวีรุ่นแรกมาจากโปรเซสเซอร์ x86 architecture ซึ่งสร้างและจำหน่ายโดย Sony กับ Logitech ส่วนอุปกรณ์รุ่นที่สองมาจากโปรเซสเซอร์ ARM architecture พร้อมคู่ค้าเพิ่มเติม เช่น LG, Samsung, Vizio และ Hisense
แอนดรอยด์ ทีวีสืบทอดต่อจากกูเกิล ทีวีในเดือนมิถุนายน ค.ศ. 2014 ในช่วงเดือนมิถุนายน ค.ศ. 2014 ชุดเครื่องมือพัฒนาซอฟต์แวร์ของกูเกิล ทีวีไม่สามารถใช้งานได้อีกต่อไป ทำให้ยุติการพัฒนาซอฟต์แวร์ในอนาคตสำหรับอุปกรณ์ที่มีอยู่และปิดตัวแพลตฟอร์ม

**ดูเพิ่ม**
 สมาร์ตทีวี- โทรทัศน์เชิงโต้ตอบ- โทรทัศน์อินเทอร์เน็ต- โฮมเธียเตอร์พีซี- Tivoization- แอนดรอยด์ ทีวี

**อ้างอิง**

**แหล่งข้อมูลอื่น**
หมวดหมู่:กูเกิล
หมวดหมู่:โทรทัศน์เชิงโต้ตอบ
หมวดหมู่:อุปกรณ์แอนดรอยด์
หมวดหมู่:เว็บเบราว์เซอร์
หมวดหมู่:สมาร์ททีวี
หมวดหมู่:การวิจัยดำเนินการ

หมวดหมู่:คณิตศาสตร์ประยุกต์
หมวดหมู่:วิทยาศาสตร์เชิงระบบ
หมวดหมู่:Mathematical sciences
หมวดหมู่:ธุรกิจ
หมวดหมู่:ความน่าจะเป็นและสถิติ
หมวดหมู่:สาขาทางวิศวกรรมศาสตร์
หมวดหมู่:Fields of application of statistics
หมวดหมู่:Actuarial science
พุทธเกษตร

พุทธเกษตร (อาณาจักรแห่งพระพุทธเจ้า) หรือ วิสุทธิภูมิ (ดินแดนบริสุทธิ์) ตามความเชื่อของศาสนาพุทธนิกายมหายาน  คือดินแดนที่พระพุทธเจ้าทรงสร้างขึ้นด้วยปณิธานของแต่ละพระองค์ แดนพุทธเกษตรไม่ใช่นิพพาน แต่มีลักษณะคล้ายสวรรค์ เป็นภูมิที่สาวกของพระพุทธเจ้าใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป 

**สุขาวดีพุทธเกษตร**
สุขาวดีเป็นพุทธเกษตรหนึ่งที่มีความสำคัญมากต่อความเชื่อมหายาน ในอมิตาภสูตรซึ่งเป็นพระสูตรมหายาน (ไม่ปรากฏในพระไตรปิฎกภาษาบาลี) ได้พรรณนาลักษณะของสุขาวดีพุทธเกษตรไว้ว่า เป็นดินแดนที่เกิดขึ้นด้วยอำนาจบารมีของพระอมิตาภพุทธะ ซึ่งเป็นพระพุทธเจ้าในอดีตย้อนไปก่อนหน้าพระโคตมพุทธเจ้าไป 10 กัป ที่ได้ชื่อว่าสุขาวดีก็เพราะผู้อยู่ในดินแดนนี้ย่อมไม่มีความทุกข์เลย แต่เสวยสุขอยู่เสมอ สุขาวดีเป็นดินแดนที่สวยงามและสุขสบาย กล่าวคือ มีล้อมรอบด้วยภูเขาแก้ว กำแพงแก้ว มีสระโบกขรณีที่ประดับด้วยแก้วมณี มีดนตรีทิพย์บรรเลงอยู่เสมอ มีนกร้องออกมาเป็นเสียงธรรมเทศนา บรรยากาศต่าง ๆ นี้ทำให้ผู้อาศัยเกิดพุทธานุสสติ ธัมมานุสสติ และสังฆานุสสติ และตั้งใจปฏิบัติธรรมเพื่อบรรลุนิพพานในดินแดนแห่งนี้ 

**การบำเพ็ญสู่แดนพุทธเกษตร**
การบำเพ็ญบุญปฏิบัติธรรมเพื่อสั่งสมบารมีให้เพียงพอ และการผูกจิตมั่นต่อแดนนี้ (เช่น การภาวนาถึงพระนามของพระอมิตาภพุทธเจ้า) จะสามารถทำให้ไปเกิดในแดนนี้ได้ ซึ่งจะได้มีโอกาสฟังธรรมจากพระพุทธเจ้า และปฏิบัติธรรมจนบรรลุมรรคผลเข้านิพพานพ้นทุกข์โดยเด็ดขาดได้ต่อไป เป็นอยู่จะเป็นสุขตลอดไม่มีความยากลำบาก เพราะเป็นสุคติภูมิ ถึงแม้ว่าจะบรรลุมรรคผลเข้านิพพานได้ "ยาก" อาจกินเวลานานนับเป็นเวลาหลายกัป แต่ก็เป็นสุขตลอดกาลนั้น ไม่เหมือนการเกิดมาเป็นมนุษย์บำเพ็ญปฏิบัติ แม้ว่าอาจบรรลุถึงธรรมถึงนิพพานได้ "เร็ว" แต่ก็ทุกข์ยาก และเสี่ยงกับการพลาดพลั้งต้องไปเกิดในทุคติวินิบาตนรก ซึ่งจะยิ่งจะทำให้ล่าช้า และทุกข์มหันต์อย่างยิ่ง

**อ้างอิง**
หมวดหมู่:มหายาน
หมวดหมู่:จักรวาลวิทยาในศาสนาพุทธ
บิ๊กตู่

บิ๊กตู่ อาจหมายถึง- พลเอก ต๋อง สมายกิ้ง - ผู้ช่วยผู้บัญชาการทหารบก- พลอากาศเอก ตรีทศ สนแจ้ง - อดีตผู้บัญชาการทหารอากาศ- พลเอก ประยุทธ์ จันทร์โอชา - นายกรัฐมนตรีไทย คนที่ 29, รัฐมนตรีว่าการกระทรวงกลาโหม, อดีตหัวหน้าคณะรักษาความสงบแห่งชาติ และอดีตผู้บัญชาการทหารบก- พลตำรวจเอก เสรีพิศุทธ์ เตมียเวส - สมาชิกสภาผู้แทนราษฎรแบบบัญชีรายชื่อ และหัวหน้าพรรคเสรีรวมไทย อดีตผู้บัญชาการตำรวจแห่งชาติ

**อ้างอิง**
หมวดหมู่:ชื่อบุคคลไทย
โรคลักปิดลักเปิด

โรคลักปิดลักเปิด (scurvy) เป็นโรคที่เกิดจากการขาดวิตามินซี ซึ่งจำเป็นต่อการสังเคราะห์คอลลาเจนในมนุษย์ ทั้งนี้ ชื่อเคมีของวิตามินซี กรดแอสคอร์บิก มาจากคำว่า scorbutus ในภาษาละติน หรือ scurvy ในภาษาอังกฤษ โรคลักปิดลักเปิดมักแสดงอาการความรู้สึกไม่สบายและภาวะง่วงงุนในระยะเริ่มแรก ตามมาด้วยการเกิดจุดบนผิวหนัง เหงือกยุ่ย และเลือดออกตามเยื่อเมือก จุดดังกล่าวพบมากที่สุดบนต้นขาและขา และบุคคลที่ป่วยเป็นโรคลักปิดลักเปิดจะดูซีด ซึมเศร้า และเคลื่อนไหวไม่ได้บางส่วน เมื่อโรคทวีความรุนแรงขึ้น อาจมีแผลกลัดหนองเปิด สูญเสียฟัน ดีซ่าน ไข้ โรคเส้นประสาท จนถึงเสียชีวิตได้
ครั้งหนึ่ง โรคลักปิดลักเปิดเคยพบมากในหมู่กะลาสี โจรสลัดและผู้ที่ล่องเรือในทะเลนานกว่าที่จะเก็บผักและผลไม้ได้ ซึ่งส่วนใหญ่คนเหล่านี้จะดำรงชีพด้วยเนื้อและธัญพืชที่ถนอมอาหารหรือเติมเกลือแทน และยังพบในหมู่ทหารที่ไม่ได้รับอาหารประเภทนี้เป็นเวลานาน ฮิปพอคราทีส (460-380 ปีก่อน ค.ศ.) เป็นผู้อธิบายโรคนี้ และการรักษาโรคด้วยสมุนไพรเป็นที่รู้จักกันในหลายวัฒนธรรมพื้นเมืองตั้งแต่ยุคก่อนประวัติศาสตร์ โรคลักปิดลักเปิดเป็นหนึ่งในปัจจัยจำกัดการท่องทะเล มักคร่าชีวิตผู้โดยสารและลูกเรือเป็นจำนวนมากในการเดินทางไกล ๆ และยาวนาน 
การรักษาโรคลักปิดลักเปิดด้วยการให้อาหารสด โดยเฉพาะอย่างยิ่งผลไม้จำพวกส้ม เป็นคราว ๆ ปฏิบัติสืบต่อกันมาตั้งแต่สมัยโบราณ เจมส์ ลินด์ ศัลยแพทย์ชาวสก็อตในกองทัพเรืออังกฤษ เป็นคนแรกที่พิสูจน์ว่าโรคนี้สามารถรักษาได้ด้วยผลไม้พวกส้มในการทดลองที่เขาอธิบายในหนังสือของเขา A Treatise of the Scurvy (ศาสตร์นิพนธ์โรคลักปิดลักเปิด) ที่เขียนเมื่อ ค.ศ. 1753 แต่สาเหตุของโรคลักปิดลักเปิดยังไม่ทราบกันกระทั่ง ค.ศ. 1932
โรคลักปิดลักเปิดไม่เกิดในสัตว์ส่วนใหญ่ เพราะสัตว์สามารถสังเคราะห์วิตามินซีได้เอง ยกเว้นมนุษย์และไพรเมตชั้นสูงอื่น ๆ หนูตะเภา และค้างคาวเกือบทุกชนิด นกและปลาบางชนิด ที่ขาดเอนไซม์แอลกูโลโนแลกโตนอ็อกซิเดส (L-gulonolactone oxidase) ซึ่งจำเป็นต่อการสังเคราะห์วิตามินซี จึงจำเป็นต้องได้รับวิตามินซีจากอาหาร วิตามินซีพบมากในเยื่อพืช และมีความเข้มข้นสูงในผลไม้จำพวกส้ม (ส้ม เลมอน มะนาว เกรปฟรุต) มะเขือเทศ มันฝรั่ง กะหล่ำปลี และพริกหยวก นอกจากนี้ยังพบวิตามินซีในเนื้อเยื่อสัตว์ เช่นจากการศึกษาอาหารของชนพื้นเมืองอินุอิต (เอสกิโม) ซึ่งแทบไม่มีการรับประทานผักผลไม้แต่ไม่มีปัญหาโรคลักปิดลักเปิด พบว่าชาวอินุอิตได้รับวิตามินซีอย่างเพียงพอ
จากอาหารพื้นเมืองเช่นหนังปลาวาฬ และผลิตภัณฑ์จากสัตว์อื่น ๆ ในเขตหนาวเช่น แมวน้ำ สิงโตทะเล ซึ่งมีวิตามินซีสูง โดยมีการรับประทานดิบ ๆ ไม่ผ่านความร้อน ทำให้วิตามินซีในเนื้อเยื่อสัตว์ไม่ถูกทำลาย

**อ้างอิง**
หมวดหมู่:โรคสัตว์
หมวดหมู่:การขาดวิตามิน
หมวดหมู่:ภาวะเลือดจางจากการขาดสารอาหาร
เล็บขบ

เล็บขบ หรือ เล็บคุด (ingrown nail, onychocryptosis) เป็นรูปแบบทั่วไปของโรคเล็บ เล็บขบมักเป็นสภาวะที่เจ็บปวดซึ่งเล็บโตจนบาดเข้าไปในเนื้อใต้เล็บข้างหนึ่งหรือทั้งสองข้าง สภาวะนี้พบเฉพาะในวัฒนธรรมที่สวมรองเท้าและไม่พบในประชากรที่เดินเท้าเปล่าเป็นประจำ เพราะโรคนี้เกิดจากรองเท้าดันเล็บลงข้างล่าง
สภาพดังกล่าวเริ่มต้นจากการอักเสบของเนื้อใต้เล็บอันเกิดจากจุลินทรีย์ รองจากกรานูโลมา ผลคือ เล็บถูกฝังอยู่ในกรานูโลมา แม้ว่าเล็บขบสามารถเกิดได้ทั้งในเล็บมือและเล็บเท้า แต่โดยทั่วไปพบเกิดกับเล็บเท้ามากกว่า เล็บขบแท้เกิดจากเล็บเจาะเข้าไปในเนื้อจริง เล็บขบไม่ควรสับสนกับสภาพของเล็บที่เจ็บปวดอื่น ๆ เช่น เล็บโค้ง (involuted nail) หรือมีตาปลา (corn) หนังหนาด้าน (callus) หรือเศษอยู่ใต้ร่องเล็บ (nail sulcus) หรือแผ่นเล็บ (nail plate)  นอกจากนี้ยังไม่ควรสับสนกับความผิดปกติของเล็บที่คล้ายกันอย่างเล็บนูน (convex nail) 

**อ้างอิง**
หมวดหมู่:เล็บ
หมวดหมู่:โรคผิวหนัง
แม่แบบ:Native name/doc

An inline formatting template, based on Lang, for indicating the language in which a native name has been given. By default, the native name is displayed in italics, followed by the language's name in parentheses. 
The template's defaults can be overridden and the parenthesis excluded, in which case there may be no visible changes to the text where it's used. An HTML span, however, still identifies the native name as a linguistic element, meaning that web browsers and screen readers can select a particular font, formatting, pronunciation, etc., for it.
For multiple native names, use native name list

**ไวยากรณ์**

**พารามิเตอร์**

**ตัวอย่าง**
 Common usage:
**  –> - Code and result for the same name "Deutschland" above but with italics and nbsp switched off, nolink switched on and a parensize of 90%:
**  –> - Retaining no italics but suppressing the parenthesis which produces the same as if the lang template had been used:
**  –> - Language does not have an ISO code
**  (Boonwurrung language) –>  (Boonwurrung language)- Language is not known
**  –> 

**ตัวอย่างอื่น**

**หมวดหมู่ติดตาม==
นกโนรี

ไฟล์:Lorius in Pata Zoo 2.jpg|thumb|250px|นกโนรีสีแดงที่สวนสัตว์พาต้า
นกโนรี เป็นสกุลของนกปากขอสกุลหนึ่ง ใช้ชื่อสกุลว่า Lorius จัดเป็นนกขนาดกลางในอันดับนี้ มีความยาวจากจะงอยปากจรดปลายหาง 30 เซนติเมตร หางสั้น
พบกระจายพันธุ์ในแถบประเทศอินโดนีเซีย หมู่เกาะโมลุกกะ ปาปัวนิวกินี และหมู่เกาะโซโลมอน ลำตัวสีสดใสต่างกันไปตามชนิด เช่น แดงเข้มไปหมดทั้งตัว ยกเว้นปลายปีก ปาก และนิ้ว เป็นต้น
มีอุปนิสัยปกติจะอาศัยอยู่อย่างโดดเดี่ยว เว้นแต่ว่าเมื่อจับคู่แล้วจึงไม่แยกห่างจากกัน มีบ้างในบางครั้งจะอยู่รวมกันเป็นฝูงราว 4-6 ตัว ชอบบินสูงเหนือยอดไม้ ไม่ส่งเสียงร้องในขณะบินเหมือนนกชนิดอื่นในอันดับเดียวกัน อาหารหลักคือ ผลไม้สุกที่มีรสหวาน โดยมีตอนปลายของลิ้นก็ตรงที่ลิ้นที่ม้วนเป็นหลอดได้ สำหรับดูดกินน้ำหวานจากดอกไม้ และมีหนอนหรือแมลงเป็นอาหารเสริม โดยปกติแล้วจะวางไข่ครั้งละไม่เกิน 2 ฟองเท่านั้น
นกโนรีก็เหมือนนกชนิดอื่นในอันดับนี้ คือ นิยมเลี้ยงเป็นสัตว์เลี้ยง ในประเทศไทยเชื่อว่ามีผู้นำเข้ามาเลี้ยงตั้งแต่สมัยกรุงศรีอยุธยา แต่ไม่สามารถที่จะฝึกหัดให้เลียนเสียงมนุษย์ได้เหมือนนกชนิดอื่น

**การจำแนก**
แบ่งได้ทั้งหมด 6 ชนิด และชนิดย่อยต่าง ๆ ดังนี้
สกุล Lorius Vigors 1825
*Lorius garrulus (Linnaeus 1758)
**Lorius garrulus flavopalliatus Salvadori 1877
**Lorius garrulus garrulus (Linnaeus 1758)
**Lorius garrulus morotaianus (Bemmel 1940)
*Lorius domicella (Linnaeus 1758)
*Lorius lory (Linnaeus 1758)
**Lorius lory cyanauchen (Muller, S 1841)
**Lorius lory erythrothorax Salvadori 1877
**Lorius lory jobiensis (Meyer, AB 1874)
**Lorius lory lory (Linnaeus 1758)
**Lorius lory salvadorii Meyer, AB 1891
**Lorius lory somu (Diamond 1967)
**Lorius lory viridicrissalis Beaufort 1909
*Lorius hypoinochrous Gray, GR 1859
**Lorius hypoinochrous devittatus Hartert 1898
**Lorius hypoinochrous hypoinochrous Gray, GR 1859
**Lorius hypoinochrous rosselianus Rothschild & Hartert 1918
*Lorius albidinucha (Rothschild & Hartert 1924)
*Lorius chlorocercus Gould 1856

**อ้างอิง**

**แหล่งข้อมูลอื่น**
หมวดหมู่:นกที่เป็นสัตว์เลี้ยง
หมวดหมู่:นกแก้ว
รัญดภา มันตะลัมพะ

รัญดภา มันตะลัมพะ (เกิด 18 พฤศจิกายน พ.ศ. 2535) ชื่อเล่น พลอย เป็นนักแสดง ผู้ประกาศรายการโทรทัศน์ นักกีฬาลีลาศชาวไทย และเป็นรองอันดับ 1 มิสทีนไทยแลนด์ ปี 2010 ปัจจุบันเป็นนักแสดงสังกัดช่อง 7

**การศึกษา**
รัญดภาจบการศึกษาระดับอนุบาลที่ โรงเรียนอนุบาลกุลมาศ กรุงเทพมหานคร จบการศึกษาระดับประถมศึกษาและมัธยมศึกษาที่ โรงเรียนเรยีนาเชลีวิทยาลัย จังหวัดเชียงใหม่ จบการศึกษาระดับปริญญาตรี ที่ คณะศิลปกรรมศาสตร์ เอกนาฏศิลป์สากล มหาวิทยาลัยศรีนครินทรวิโรฒ

**ผลงานการแสดง**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7

**ละครสั้น**
 ฟ้ามีตา (2555)
** ตอน สาวไส้ให้กากิน
** ตอน เด็กผี- ฟ้ามีตา (2557)
** ตอน คืนตาค้าง
** ตอน เมียเก็บ เด็กเสี่ย- ฟ้ามีตา (2558) ตอน นางสาวข้าวผัด- ฟ้ามีตา (2559) ตอน เจ้าที่- ฟ้ามีตา (2560) ตอน คืนข้ามปี- ฟ้ามีตา (2561) ตอน ฟางเส้นสุดท้าย- ฟ้ามีตา (2566) ตอน ห่วงรัก- โซน 7 เขตพิศวง (2567) ตอน เพื่อนบ้านตัวแสบ

**ภาพยนตร์**
 พี่ชาย My Hero (2558)

**พิธีกรรายการ**
 เจาะสนาม Weekly (2561 – 2564)- เมาท์สะเด็ด 7 สี (ผลิตโดย Tero Entertainment) ทุกบ่ายวันจันทร์-ศุกร์ เวลา 14.45-15.45 น. ร่วมกับ บีม-ศรัณยู ประชากริช, พัด-พัดชา เอนกอายุวัฒน์, ดีเจบอย-ฌาฆฤณ ชุมมิ่ง, ดีเจวี-รวีโรจน์ เลิศพิภพเมธา, นิวหนวด-ธนิศ แก้วนาค (16 มิถุนายน - 31 สิงหาคม พ.ศ. 2564)

**ออนไลน์**
 พ.ศ. 2561 : Ep.1 ฮาน่า มุกดา พลอย ทางช่อง YouTube:PHM Channel ร่วมกับ ฮาน่า ลีวิส, มุกดา นรินทร์รักษ์- พ.ศ. 2564 : จานเด็ด 7 เรื่องเมาท์ EP.1 ทางช่อง YouTube:Ch7HD

**เพลง**
 สมาชิกวง TRIXX
** มีผลงานเพลง ฉันไม่โอเค (2562)
** นางเอก MV เพลง My Sissy ศิลปิน KKP กามิกาเซ่ (2563)

**รางวัล**
 รองอันดับ 1 Miss Teen Thailand 2010- Miss AIA จากเวที Miss Teen Thailand 2010- นักกีฬาลีลาศทีมชาติไทย

**อ้างอิง**

**แหล่งข้อมูลอื่น**
 ployranda
หมวดหมู่:บุคคลจากอำเภอเมืองเชียงใหม่
หมวดหมู่:บุคคลจากโรงเรียนเรยีนาเชลีวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักกีฬาทีมชาติไทย
หมวดหมู่:นักกีฬาจากจังหวัดเชียงใหม่
หมวดหมู่:มิสทีนไทยแลนด์
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดเชียงใหม่
หมวดหมู่:นักร้องหญิงชาวไทย
หมวดหมู่:นักแสดงสังกัดช่อง 7
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักเต้นไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นางงามไทย
หมวดหมู่:พุทธศาสนิกชนชาวไทย
สกุลนกกระตั้วดำ

สำหรับนกกระตั้วดำอีกชนิด ดูที่: นกกระตั้วดำ
นกกระตั้วดำ (Black cockatoo, Dark cockatoo) เป็นสกุลของนกปากขอขนาดใหญ่ ในวงศ์นกกระตั้ว (Cacatuidae) ใช้ชื่อสกุลว่า Calyptorhynchus
สกุลนี้บรรยายทางวิทยาศาสตร์โดยนักธรรมชาติวิทยาชาวฝรั่งเศส อองเซลเม่ เกต็อง เดมาไรซ์ ในปี ค.ศ. 1826 พบทั้งหมด 5 ชนิด ทั้งหมดส่วนใหญ่มีขนสีทึบทึมเช่น สีเทา หรือสีน้ำตาลเข้ม และการอนุกรมวิธานจะพิจารณาตามตามขนาดและบางส่วนของขนขนาดเล็กสีแดง, สีเทา และสีเหลืองโดยเฉพาะอย่างยิ่งในขนหาง จัดได้ว่ามีลักษณะทางพันธุกรรมที่ใกล้เคียงกับนกกระตั้วแก๊ง-แก๊ง (Callocephalon fimbriatum) และนกคอกคาเทล (Nymphicus hollandicus) ซึ่งมีขนาดเล็กกว่ามาก
ถือได้ว่าเป็นสกุลที่มีขนาดใหญ่ที่สุดของนกกระตั้วที่มิได้มีขนสีขาว และแบ่งออกได้เป็น 2 สกุลย่อย คือ Calyptorhynchus และ Zanda โดยพิจารณาจากสีขนและความแตกต่างกันระหว่างเพศ

**การจำแนก**
สกุลย่อย Calyptorhynchus (นกที่มีสีขนแดงและสีดำ)- Calyptorhynchus (Calyptorhynchus) banksii
** Calyptorhynchus (Calyptorhynchus) banksii banksii
** Calyptorhynchus (Calyptorhynchus) banksii graptogyne
** Calyptorhynchus (Calyptorhynchus) banksii macrorhynchus
** Calyptorhynchus (Calyptorhynchus) banksii naso
** Calyptorhynchus (Calyptorhynchus) banksii samueli- Calyptorhynchus (Calyptorhynchus) lathami
** Calyptorhynchus (Calyptorhynchus) lathami lathami
** Calyptorhynchus (Calyptorhynchus) lathami erebus
** Calyptorhynchus (Calyptorhynchus) lathami halmaturinus
สกุลย่อย Zanda (นกที่มีสีขนดำ, เหลือง และขาว)- Calyptorhynchus (Zanda) funereus
** Calyptorhynchus (Zanda) funereus funereus
** Calyptorhynchus (Zanda) funereus whiteae (ไม่เป็นที่ยอมรับกันอย่างแพร่หลาย)
** Calyptorhynchus (Zanda) funereus xanthanotus- Calyptorhynchus (Zanda) latirostris- Calyptorhynchus (Zanda) baudinii

**อ้างอิง**

**บรรณานุกรม**
 Astuti, Dwi (2004?) : A phylogeny of cockatoos (Aves: Psittaciformes) inferred from DNA sequences of the seventh intron of nuclear β-fibrinogen gene. Doctoral work, Graduate School of Environmental Earth Science, Hokkaido University, Japan.  PDF fulltext date=2006-05-19 - Brown, D.M. & Toft, C.A. (1999) : Molecular systematics and biogeography of the cockatoos (Psittaciformes: Cacatuidae). Auk 116 (1) : 141-157.- isbn=0-19-553071-3

**แหล่งข้อมูลอื่น**
ดำ
รางวัลนาฏราช สาขาละครยอดเยี่ยม

รางวัลนาฏราช รางวัลละครยอดเยี่ยม (อังกฤษ: Nataraja Award for Best Drama) เป็นหนึ่งใน รางวัลนาฏราช ที่จัดขึ้นทุกปีโดย สมาพันธ์สมาคมวิชาชีพวิทยุกระจายเสียงและวิทยุโทรทัศน์ จัดขึ้นครั้งแรกเมื่อปี พ.ศ. 2553 โดยรางวัลนี้มอบให้กับผู้จัดละครโทรทัศน์ และเป็นสาขาเดียวที่สมาชิกของสมาพันธ์ทุกคนมีสิทธิ์ส่งการเสนอชื่อและลงคะแนนในการลงคะแนนเสียงครั้งสุดท้าย สาขาละครยอดเยี่ยมมักจะเป็นรางวัลสุดท้ายที่ประกาศในค่ำคืนและถือเป็นรางวัลอันทรงเกียรติที่สุดของงาน

**เกณฑ์การตัดสิน**
 องค์ประกอบของละครสอดคล้องกัน เช่น ด้านการแสดง ด้านศิลป์ ด้านการผลิต- แนวคิดของละครแปลกใหม่สร้างสรรค์ให้สารประโยชน์และความบันเทิง - การดำเนินเรื่องน่าติดตาม

**ผู้ได้รับรางวัลและเข้าชิง**
ปีที่ปรากฏจะเป็นปีที่ละครเรื่องนั้นออกอากาศ ไม่ใช่ปีที่จัดงานประกาศผลรางวัลนาฏราช ละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยละครที่ได้รับการเสนอชื่อเข้าชิง

**อ้างอิง**
http://natarajaawards.com/nataraj_news_detail.asp?nID=22fix-attempted=yes 
หมวดหมู่:รางวัลนาฏราช
ประกิต ด่านขุนทด

ประกิต ด่านขุนทด เกิดวันที่ 30 ธันวาคม พ.ศ. 2526 เป็นนักฟุตซอลชาวไทย ปัจจุบันเล่นให้กับสโมสรฟุตซอลการท่าเรือไทย ในไทยแลนด์ฟุตซอลลีก และฟุตซอลทีมชาติไทยชุดปัจจุบัน ในตำแหน่งผู้รักษาประตู
เขาเป็นหนึ่งในผู้เล่นที่ลงเล่นให้กับทีมชาติไทย ในศึกฟุตซอลชิงแชมป์โลก 2012 ที่ประเทศไทยเป็นเจ้าภาพ

**อ้างอิง**
  date=2012-11-06 
หมวดหมู่:นักฟุตซอลชายชาวไทย
หมวดหมู่:นักกีฬาทีมชาติไทย
หมวดหมู่:บุคคลจากจังหวัดชัยภูมิ
หมวดหมู่:ผู้รักษาประตูฟุตซอล
หมวดหมู่:ผู้เล่นสโมสรฟุตซอลการท่าเรือ
โททัลวอร์

โททัลวอร์ (italic=yes) เป็นชุดเกมวางแผนที่พัฒนาโดยครีเอทีฟแอสเซมบลี ตัวเกมเป็นการรวมการวางแผนเทิร์นเบสและการจัดการทรัพยากร กับการควบคุมการรบยุทธวิธีเรียลไทม์ โชกุน: โททัลวอร์ เป็นเกมแรกของชุด ออกวางจำหน่ายเมื่อปี 2000 โดยเกมภาคล่าสุดคือ โททัลวอร์: ฟาโรห์ ซึ่งวางจำหน่ายในวันที่ 12 ตุลาคม 2023 ซีรีส์นี้มียอดขายมากกว่า 20 ล้านชุด

**เกม**

**ภาคหลัก**

**อ้างอิง**

หมวดหมู่:วิดีโอเกมยุทธวิธีเรียลไทม์
หมวดหมู่:แฟรนไชส์วิดีโอเกม
นกคอกคาทีล

นกคอกคาทีล (Cockatiel; Nymphicus hollandicus) นกปากขอขนาดเล็กชนิดหนึ่ง อยู่ในวงศ์นกกระตั้ว (Cacatuidae) จัดเป็นเพียงชนิดเดียวที่อยู่ในสกุล Nymphicus และนับเป็นชนิดที่เล็กที่สุดในวงศ์นี้
Nymphicus hollandicus (สิ่งสะสมของพิพิธภัณฑ์ประวัติศาสตร์ธรรมชาติตูลูส)
มีขนาดลำตัวยาวประมาณ 25 เซนติเมตร ตัวผู้มีลำตัวเป็นสีเทา ๆ ปีกจะเป็นแถบสีขาว หัวเป็นสีเหลืองอ่อน มีหงอนยาวสูงขึ้นมาที่แก้ม มีหย่อมสีส้มเด่นชัดปากเป็นสีเทา ตัวเมียมีลักษณะคล้ายกับตัวผู้ แต่หัวจะเป็นสีเหลืองอมเทา สีส้มที่แก้มไม่เด่นชัดนัก และหางจะเป็นสีเหลืองมีลายขีดสีเทาขวางอยู่
มีถิ่นกระจายพันธุ์อยู่ในประเทศออสเตรเลีย มักอาศัยอยู่ตามทุ่งโล่งใกล้ ๆ กับแหล่งน้ำที่อยู่ลึกเข้าไปในแผ่นดิน ห่างจากชายฝั่งทะเล มักจะอยู่ร่วมกันเป็นกลุ่มเล็ก ๆ หรือเป็นคู่ ๆ ขณะบินจะเกิดเสียงจนสามารถได้ยิน กินอาหารได้แก่ เมล็ดหญ้า เมล็ดพืชล้มลุก ผลไม้ และลูกไม้ขนาดเล็ก
นกคอกคาทีล ก็เหมือนนกปากขอหรือนกกระตั้วชนิดอื่นทั่วไป ที่นิยมเลี้ยงเป็นสัตว์เลี้ยง ปัจจุบันมีการเพาะขยายพันธุ์ จนได้สายพันธุ์ที่มีสีสันและลวดลายสวยงามกว่านกที่มีอยู่ในธรรมชาติแท้ๆ

**อ้างอิง**

**แหล่งข้อมูลอื่น**
 Nymphicus hollandicus- Cockatiels- Inte Onsman,  MUTAVI Research & Advice Group, 23 เมษายน 2007-  International Cockatiel Association, cockatiels.org-  Talk Cockatiels Forum, talkcockatiels.com-  Cockatiel (Nymphicus hollandicus), Internet Bird Collection
หมวดหมู่:วงศ์นกกระตั้ว
หมวดหมู่:นกที่เป็นสัตว์เลี้ยง
หมวดหมู่:สัตว์ที่พบในประเทศออสเตรเลีย
หมวดหมู่:นกในประเทศออสเตรเลีย
ณพอาภา เทวกุล ณ อยุธยา

ณพอาภา เทวกุล ณ อยุธยา หรือ ยุ้ย เป็นนักร้องชาวไทย มีผลงานเพลงกับค่ายอาร์เอส

**ประวัติ**
ณพอาภา เทวกุล ณ อยุธยา (ชื่อเล่น: ยุ้ย) เกิดเมื่อวันที่ 7 พฤศจิกายน พ.ศ. 2527 เป็นนักร้อง และนักแต่งเพลงชาวไทย เป็นที่รู้จักจากการเป็นศิลปินภายใต้สังกัด อาร์เอส โปรโมชั่น 
ยุ้ยเป็นนักร้องหญิงเดี่ยวที่มากด้วยความสามารถทั้งการร้องเพลงและเล่นดนตรี โดยเริ่มหัดเล่นเปียโนมาตั้งแต่เด็ก พอโตขึ้นก็หันมาจับกีตาร์อีกอย่างหนึ่ง นอกจากเล่นแล้วยังชอบแต่งเพลง ทั้งเขียนเมโลดี้และเนื้อร้อง โดยเรียนจบทางด้านร้องเพลงมาโดยตรง
ยุ้ยคือเจ้าของลายมือคำว่า "เรารักในหลวง" บนสติ๊กเกอร์ที่ฮิตกันทั่วบ้านทั่วเมือง โดยมีที่มาจากการออกแบบเสื้อยืด ที่ทำขึ้นเพื่อหารายได้สร้างอาคารให้กับโรงเรียนจิตลดาที่เธอร่ำเรียนอยู่ในตอนนั้น นอกจากนี้ยังได้รับการคัดเลือกให้เป็นตัวแทนเยาวชนไทย ในการทำหนังสือ "๙ ย่างตามรอยเท้าพ่อ" คู่มือสร้างแรงบันดาลใจจากในหลวงสู่เยาวชน เมื่อปลายปี 2549 โครงการ สสส. และบ่อยครั้งที่ทำหน้าที่เป็นวิทยากรให้กับเยาวชน รวมถึงกิจกรรมเพื่อสังคมอีกมากมาย
ยุ้ยมีผลงานเพลงครั้งแรกเมื่อปี 2550 ในชื่อัลบั้ม "Yui ยุ้ย ณพอาภา" และในปี 2551 เธอก็มีผลงานชุดที่สองคือ อัลบั้ม "Love-i-view (เลิฟ-ไอ-วิว)" ที่เธอมีส่วนร่วมช่วยคิดทำเพลงในทุกขั้นตอน ตั้งแต่คิดหาคอนเซ็ปต์อัลบั้ม และยังมีส่วนร่วมในการแต่งเนื้อร้องและทำนอง ในงานชุดนี้อีกด้วย
นอกจากนี้ยังมีซิงเกิ้ลเดี่ยวของตนเองที่ได้ บดินทร์ เจริญราษฎร์ หรือเป้ วงMild มาร่วมfeat.อีกด้วย คือเพลง "ล้างใจ" เป็นเพลงเก่าที่นำมาขับร้องใหม่ ต้นฉบับคือ อนันต์ บุญนาค
ยุ้ยเรียนจบชั้นมัธยมศึกษาจาก โรงเรียนจิตรลดา และสำเร็จการศึกษาในระดับปริญญาตรี เกียรตินิยมอันดับ 1 จาก ภาควิชาศิลปนิเทศ สาขาวิชาเอกดนตรีตะวันตก คณะมนุษยศาสตร์ มหาวิทยาลัยเกษตรศาสตร์ ก่อนเดินทางไปเรียนต่อระดับปริญญาโท MA Design Management ที่ Winchester School of Art, University of Southampton ประเทศอังกฤษ
ปัจจุบันนอกจากยุ้ยจะเป็นศิลปินแล้ว ยุ้ยยังรับหน้าที่อีกหนึ่งบทบาท คือ เป็นอาจารย์พิเศษให้กับภาควิชาดนตรี คณะมนุษยศาสตร์ มหาวิทยาลัยเกษตรศาสตร์ด้วย
และในเดือน มกราคม 2564 ยุ้ยและกลุ่มเพื่อนในแวดวงดนตรีได้สร้างกลุ่มทางดนตรีขึ้นมาภายใต้ชื่อ  Y25 Music Space โดยมุ่งเน้นให้เป็นพื้นที่อิสระทางดนตรีแก่ศิลปินทุกยุคทุกสมัย เพื่อสร้างกิจกรรมพบปะแฟน ๆ ผ่านระบบ Live streaming ผ่านทางเพจ  Y25 Music Space โดยมี concept ให้ศิลปินไม่ว่าจะค่ายใดก็ตาม มาร้องเพลงที่คิดถึง และอยากร้องโดยเฉพาะเพลงในยุค 80s และ 90s ศิลปินที่เข้ามาร่วมกิจกรรม ได้แก่ นิโคล เทริโอ, บีม กวี, ตอง ภัครมัย, ดัง พันกร, โน้ต-ตูน, ฯลฯ โดยได้รับการตอบรับที่ดีจากทั้งผู้ฟัง และศิลปินเอง

**ผลงาน**

**อัลบั้มเพลง**

**อัลบั้ม Yui ณพอาภา (EP) พ.ศ. 2550**
 ให้ฉันรักเธอ- อยู่คนเดียวไม่ได้แล้ว- แรงบันดาลใจ- ขอโทษนะ..ไม่ได้ตั้งใจ- คนที่อยากฟัง

**อัลบั้ม LOVE - I - VIEW พ.ศ. 2551**
 แอบตะโกน- มีไหม...ใครสักคน- อยากให้เหงาเท่ากัน- อกหักตั้งแต่เริ่มรักเธอ - คำขอ (Feat. MR.POSTMAN)- Green Please (feat. เฟย์ ฟาง FFK, น้องฟินน์, แจม Siska, ป็อป Jo-Pop)

**ซิงเกิ้ล**
 เพลง ผู้หญิงที่หารักจริงไม่เจอ โปรเจกต์พิเศษ Fail In Love Club / ต.ค. 2552- เพลง ล้างใจ Feat.เป้ (Mild) / ม.ค 2555- เพลง จากใจถึงใจ (เพลงพิเศษ) / ธ.ค. 2555

**ภาพยนตร์**
 เพลงของพ่อ (ผลิตในโครงการภาพยนตร์เฉลิมพระเกียรติ "เทิดเกล้า") จากคำสอนของพ่อ

**อ้างอิง**
หมวดหมู่:นักร้องหญิงชาวไทย
หมวดหมู่:ราชสกุลเทวกุล
หมวดหมู่:ณ อยุธยา
ตรีวรัตถ์ ชุติวัฒน์ขจรชัย

ตรีวรัตถ์ ชุติวัฒน์ขจรชัย  (ชื่อเดิม : อัญญาฤทธิ์ พิทักษ์ติกุล) เกตต์ เกิดเมื่อวันที่ 9 ตุลาคม พ.ศ. 2537 เป็นนักแสดงชาวไทย มีชื่อเสียงจากภาพยนตร์เรื่อง แฟนฉัน โดยรับบทเป็น บอย

**การศึกษา**
 ระดับมัธยมศึกษา : โรงเรียนสารสาสน์วิเทศรังสิต- ระดับปริญญาตรี : มหาวิทยาลัยกรุงเทพ

**ผลงานละคร**

**ละครโทรทัศน์**
 2547 มนต์รักอสูร ช่อง 3 รับบท คุณนันท์
*2547-2548 ครูไหวใจร้าย ช่อง3- 2547 กลิ้งไว้ก่อน ช่อง 7 (รับเชิญ)- 2548 อยู่กับก๋ง ช่อง 5- 2548 ใต้ร่มเงารัก ช่อง 3 รับบท ตั้งเต- 2550 หัวใจศิลา ช่อง 5 รับบท สาวิตต์ (วัยเด็ก)- 2550 เกิร์ลคัพ รับหัวใจใส่ประตู ช่อง 7- 2550 ใจใสรักษ์ยกก๊วน ช่อง 7- 2550 ปี่แก้วนางหงส์ ช่อง 3 รับบท เปี๊ยก (รับเชิญ)- 2556 เงาะแท้แซ่ฮีโร่ ช่อง 3- 2556 แสนซนค้นรัก ช่อง 3 - 2556 เสือสั่งฟ้า 2 พยัคฆ์ผยอง ช่อง 7 - 2558 ตะพดโลกันตร์ ช่อง 7 - 2558 จุมพิตพยัคฆ์สาว ช่อง 7 - 2558 เหยี่ยวรัตติกาล ช่อง 7 - 2559 อตีตา ช่อง 7 - 2561 ถิ่นผู้ดี ช่อง 7 HD- 2562 ตุ๊กตาผี ช่อง 3 - 2564 สะใภ้เจ้าสัว ช่อง 3- 2564 ธิดาซาตาน พีพีทีวี (รับเชิญ)

**ละครโทรทัศน์ที่ไม่ได้ออกอากาศ**
ปะการังสีดำ ช่อง 3

**ละครชุด**
 2546 X 4 ช่อง 3 (รับเชิญ)- 2547 แดนพิศวง ช่อง 3 ตอน เวลาที่หายไป (รับเชิญ)- 2547 ครูไหวใจร้าย ช่อง 3 (รับเชิญ) - 2548 UFO ครอบครัวอลเวง ช่อง 7 - 2548 มหัศจรรย์วันเกิด ไอทีวี (รับเชิญ)- 2552 เซน...สื่อรักสื่อวิญญาณ ช่อง 5 ตอน ฮีโร่ในใจฉัน (รับเชิญ)- 2554 ไต้ฝุ่นสุดซ่า สายฟ้าจอมกวน ช่อง 9- 2556 ศีล 5 คนกล้าท้าอธรรม ช่อง 5 ตอน แผนสังหารยูซ่า รับบท ต้น (รับเชิญ)- 2559 ต้นน้ำของแผ่นดิน ช่อง 5 เอชดี รับบท อินดี้ (เพื่อนต้นน้ำ) - 2560 บาปบริสุทธิ์ LIVE ตอน กีฬาเป็นยาวิเศษ ช่อง 7 เอชดี (รับเชิญ)- 2564 ไวรัสวัยเลิฟ ชุด นักรบชุดขาว ช่อง 7 เอชดี - 2566 พิภพมัจจุราช ตอน ห้องเชือดออนไลน์ ช่อง 7 เอชดี

**ซิตคอม === - 2547 สงครามข้างเตา ช่อง 3 (รับเชิญ)- 2548 คนพิลึก ช่อง 3 (รับเชิญ)- 2550 เฮง เฮง เฮง รับบท หนูแดง

**ผลงานภาพยนตร์ === - 2546 แฟนฉัน รับบท บอย- 2547 4เซี๊ยวซ่าส์..เทวดาส่งมากวน- 2547 พระอภัยมณี ตอนสุดสาคร (รับเชิญ)- 2548 เสือภูเขา (รับเชิญ)

**ผลงานพิธีกร === - รายการขบวนการแก่นกะโหลก ช่อง 7- รายการสปอร์ตคิดส์ ช่อง ITV- รายการการ์ตูน อินเดีย ช่อง 5

**พากย์เสียง=== - นมดูเม็กซ์ - มามี่โพโค - ตู้เย็นมิซซูบิชิ - ธนาคารกรุงศรี - บัตรวันทูคอล - งานไทยแลนด์ดอกโชว์ - มาม่าช้างน้อย - ขนมปังฟาร์มเฮ้าส์ - ไดยาแฟนซีเยลลี่สามชั้น- พากย์เสียง หนังแอนนิเมชั่น ก้านกลัวย 1 ปี 2549 (เป็น ก้านกล้วยตอนเด็ก)- พากย์เสียง หนังแอนนิเมชั่น ก้านกล้วย 2 ปี 2552 (เป็น ดุ๊ยดุ่ย)- พากย์เสียง หนังแมงมุมเพื่อนรัก ปี 2549 (เป็น ลูกหมูวิลเบอร์)- พากย์เสียง หนังแอนนิเมชั่น the ant bully ปี 2549 (เป็น ลูคัส)

**แหล่งข้อมูลอื่น**
 gett_mayo
หมวดหมู่:นักแสดงเด็กชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักพากย์ชาวไทย
หมวดหมู่:นักพากย์การ์ตูน
หมวดหมู่:นักพากย์การ์ตูนชาวไทย
หมวดหมู่:365 ฟิล์ม
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21